CELEX: 32015D1872
Language: hu
Date: 2015-10-06 00:00:00
Title: Az Európai Parlament és a Tanács (EU) 2015/1872 határozata (2015. október 6.) az Európai Unió Szolidaritási Alapjának igénybevételéről

20.10.2015   
            
            
               HU
            
            
               Az Európai Unió Hivatalos Lapja
            
            
               L 275/30
            
         AZ EURÓPAI PARLAMENT ÉS A TANÁCS (EU) 2015/1872 HATÁROZATA
   (2015. október 6.)
   az Európai Unió Szolidaritási Alapjának igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (1) és különösen annak 4. cikke (3) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 11. cikkére,
   tekintettel az Európai Bizottság javaslatára,
   mivel:
   
               (1)
            
            
               Az Európai Unió Szolidaritási Alapjának (a továbbiakban: az Alap) célja, hogy az Unió gyors, hatékony és rugalmas módon legyen képes a vészhelyzetekre reagálni, valamint hogy a gyakorlatban érvényesítse a katasztrófa sújtotta régiók lakossága iránti szolidaritást.
            
         
               (2)
            
            
               Az 1311/2013/EU, Euratom tanácsi rendelet (3) 10. cikkében meghatározottaknak megfelelően az Alap éves maximális összege (2011. évi árakon számítva) nem haladhatja meg az 500 millió eurót.
            
         
               (3)
            
            
               Bulgária a hideg téli időjárás miatt kérelmet nyújtott be az alap igénybevételére.
            
         
               (4)
            
            
               Görögország árvíz miatt két kérelmet nyújtott be az Alap igénybevételére.
            
         
               (5)
            
            
               A Bizottság megállapította, hogy a kérelmek eleget tesznek az Alap igénybevételéhez szükséges, a 2012/2002/EK rendeletben megállapított követelményeknek.
            
         
               (6)
            
            
               Tehát mozgósítani kell az Alapot, hogy 16 274 765 EUR összegű pénzügyi hozzájárulást biztosítsanak a Bulgária és Görögország által benyújtott kérelmek tekintetében.
            
         
               (7)
            
            
               A 2013. december 2-i intézményközi megállapodás 11. pontja második mondatának megfelelően lehetőség van az előirányzatok közötti átcsoportosításra. A 2015-ös pénzügyi évre beállított előlegek előirányzatait nagyon korlátozott mértékben a jelen határozat tárgyát képező három kérelemre fordították, és a fennmaradó és folyósítandó egyenleg 14 647 288 EUR. Következésképpen az igénybe vehető teljes összeg az Európai Unió általános költségvetésében az előlegek finanszírozására a 2015-ös pénzügyi évre beállított előirányzatok átcsoportosítása révén áll majd rendelkezésre, és további előirányzatokra nincs szükség.
            
         
               (8)
            
            
               Az Alap igénybevételéhez szükséges idő minimálisra csökkentése érdekében ezt a határozatot elfogadásának napjától alkalmazni kell,
            
         ELFOGADTA EZT A HATÁROZATOT:
   1. cikk
   Az Európai Unió Szolidaritási Alapjából az Európai Unió 2015-ös költségvetési évre szóló általános költségvetése terhére 16 274 765 EUR összeget vesznek igénybe kötelezettségvállalási és kifizetési előirányzatok formájában.
   A folyósítások teljes összege a (EU) 2015/422 európai parlamenti és tanácsi határozatban (4) a 2015-ös pénzügyi év előlegfizetései céljából rendelkezésre bocsátott, a 13 06 01-es költségvetési tételen beállított előirányzatok felhasználásával kerül finanszírozásra. A költségvetési tételben az előlegekre rendelkezésre álló összeget ennek megfelelően csökkenteni kell.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ez a határozat 2015. október 6-tól alkalmazandó.
   
      Kelt Strasbourgban, 2015. október 6-án.
      
         
            az Európai Parlament részéről
         
         
            az elnök
         
         M. SCHULZ
      
      
         
            a Tanács részéről
         
         
            az elnök
         
         N. SCHMIT
      
   
   
      (1)  A Tanács 2012/2002/EK rendelete (2002. november 11.) az Európai Unió Szolidaritási Alapjának létrehozásáról (HL L 311., 2002.11.14., 3. o.).
   
      (2)  HL C 373., 2013.12.20., 1. o.
   
   
      (3)  A Tanács 1311/2013/EU, Euratom rendelete (2013. december 2.) a 2014–2020 közötti időszakra vonatkozó többéves pénzügyi keretről (HL L 347., 2013.12.20., 884. o.).
   
      (4)  Az Európai Parlament és a Tanács 2014. december 17-i (EU) 2015/422 határozata az Európai Unió Szolidaritási Alapjának igénybevételéről (HL L 68., 2015.3.13., 47. o.).